হাসিন জাহান কিছুতেই থামছেন না। তাঁকে থামানোই যাচ্ছে না। মহম্মদ সামির স্ত্রী আগেই জানিয়েছিলেন, ‘‘পিছিয়ে আসার কোনও প্রশ্নই নেই। তাহলে আমি দোষী সাব্যস্ত হব।’’ সেই কারণেই যত দিন এগোচ্ছে, ততই ঝুলি থেকে একের পর এক বিস্ফোরক সব তথ্য বের করছেন হাসিন।

এই বিষয়ে অন্যান্য খবর

স্বামীর সম্পত্তিতেই ‘নজর’! হাসিন এবার ধাক্কা খেলেন আত্মীয়ের বাউন্সারে


খুল্লমখুল্লা সংবাদমাধ্যমের কাছে স্বামী সামির কেচ্ছা প্রকাশ করছেন। মঙ্গলবার ফেসবুকে আকাঙ্ক্ষা নামে এক মহিলার সঙ্গে সামির কথোপকথনের স্ক্রিনশট পোস্ট করলেন হাসিন। উল্লেখ্য, এই ফেসবুকের মাধ্যমেই সামির গুণকীর্তির কথা আমজনতার সামনে ফাঁস করেছিলেন হাসিন। এবার আবারও সেই পদক্ষেপ করলেন সামির স্ত্রী। 

হাসিনের নয়া পোস্ট। 
হাসিনের বাউন্সারে সামির পায়ের তলার জমি সরে যাওয়ার উপক্রম হয়েছে। হাসিনের অভিযোগের প্রেক্ষিতে ভারতীয় ক্রিকেট বোর্ড তদন্তে নেমেছে। সামির কেরিয়ারের সামনে বড় সড় প্রশ্নচিহ্ন। নিত্যিদিনই হাসিন তাঁর স্বামীর বিরুদ্ধে একের পর এক বিস্ফোরক সব অভিযোগ আনছেন। একটি টেলিভিশন চ্যানেলকে দেওয়া সাক্ষাৎকারে হাসিন জানিয়েছেন আমেরিকা নিবাসী কুলদীপ পটেলের কথা। এই কুলদীপের সঙ্গে নাকি সামির সম্পর্ক খুবই ভাল। ভারতীয় দল যে হোটেলে ওঠে, সেই হোটেলে কুলদীপের নাকি অবাধ যাতায়াত। মহম্মদ সামিকে এসকর্ট পৌঁছে দিয়েছিলেন এই কুলদীপই। 
একের পর এক অভিযোগেও ক্ষান্ত হননি হাসিন। মঙ্গলবার ফেসবুকে সামির সঙ্গে আকাঙ্ক্ষার কথোপকথনের ছবি তুলে ধরেছেন। চ্যাটিংয়ের সময়ে সামি সেই মহিলাকে বলেছেন, ‘‘আমার সঙ্গীনী হতে গেলে তোমাকে কিন্তু সাহসী হতে হবে।’’ দু’জনের কথোপকথন দেখে মনে হচ্ছে, ক্রিকেট মাঠে খেলতে নামার আগে আকাঙ্ক্ষার সঙ্গে কথোপকথনে মত্ত ছিলেন সামি। খেলার মাঠ এসে যাওয়ায় সামি তাঁকে বলেন, ‘‘গ্রাউন্ড এসে গিয়েছে। সন্ধ্যায় আবার কথা হবে।’’ তার পরে সেই মহিলাকে চুম্বনের একাধিক ইমোজি পাঠান সামি। 
হাসিনের নয়া বাউন্সারে সামির প্রতিক্রিয়া কী? উত্তর আপাতত সময়ের গর্ভে।